text: टीसीएस के सीईओ का कार्यभार संभालने के बाद कर्मचारियों को भेजे अपने पहले मेल-संदेश में गोपीनाथन ने कहा कि सूचना प्रौद्योगिकी उद्योग में ऐसी बहुत कम कंपनियां हैं जिनकी ‘‘उद्योग के शीर्ष पर पहुंचने पर इतनी मजबूती है, जितनी टीसीएस की है.’’ उन्होंने कहा, ‘‘मुख्य संचालन अधिकारी एन जी सुब्रमणियम सहित यह टीम और मैं मिलकर यह सुनिश्चित करेंगे कि कंपनी में वृद्धि की यह गति बनी रहे और हम अपनी रणनीति में लगातार सुधार लाते रहेंगे.’’